tomron87/hebrew-wikipedia-sentences-corpus huggingface dataset:
החלק השני של הסיבוב החל ב-23 בפברואר בקנזס סיטי ובמהלכו התקיימו עוד 30 הופעות ברחבי ארצות הברית, שלאחריהן יצא סיבוב ההופעות למסע ברחבי אירופה.
ב-23 במאי עלה המופע ברומא.
הביקוש הגדול ביותר לכרטיסים נרשם בבריטניה, כאשר כל הכרטיסים לשבע ההופעות שהתקיימו באצטדיון ומבלי, במהלך החודשים יולי ואוגוסט, נמכרו תוך זמן קצר.
ניסיונות לקיום מופעים נוספים לא צלחו עקב מגבלות תאריכים.
בהופעות אלו צפו 504,000 צופים, ביניהם גם הנסיכה דיאנה והנסיך צ'ארלס.
ב-30 ביולי שידרה רשת NBC את התוכנית "Michael Jackson Around the World" - 90 דקות של תיעוד דקומנטרי של מסע ההופעות.
הסבב האירופאי הסתיים ב-11 בספטמבר בהופעה שהתקיימה בליברפול, במהלכה נפגעו כ-1,550 צופים, בעיקר עקב צפיפות.
בספטמבר חזר המסע לסבב נוסף בארצות הברית, שכלל 22 הופעות בחודש וחצי.
בדצמבר התקיימו 9 הופעות נוספות בטוקיו.
המסע הסתיים בנובמבר 1989 עם 5 הופעות שהתקיימו בלוס אנג'לס.
בריאיון לתקשורת הישראלית בעת ביקורו של מייקל ג'קסון בישראל בשנת 1993, מפיק ההופעות העולמי של ג'קסון, מרסל אברם, טען שהיה ניסיון להביא את הזמר במהלך סיבוב ההופעות של BAD להופעה בישראל, אך ההופעה לא התקיימה לבסוף.
"Bad 25" הוא אלבום מיוחד שיצא בשנת 2012 לציון 25 שנים לצאת האלבום "Bad" של הזמר מייקל ג'קסון.
האלבום, שיצא לשוק ב-18 בספטמבר, הוא תוצאה של שיתוף פעולה בין Epic ו-Legacy Recordings (השייכים לחברת התקליטים סוני) ו-MJJ Music.
לצד שירי האלבום המקוריים, כולל האלבום גם גרסאות דמו שהוקלטו במהלך הכנת האלבום, גרסאות דמו לשירים שלא נכללו לבסוף באלבום המקורי ורמיקיסים לשירים מתוך האלבום.
הגרסה המורחבת (deluxe edition) כללה גם הקלטה ו-DVD של ההופעה שהתקיימה ב-16 ביולי 1987 באצטדיון ומבלי שבלונדון, כחלק ממסע ההופעות שליווה את יציאת האלבום המקורי.
ההודעה על הכוונה להוציא את האלבום פורסמה במהלך חודש מאי 2012. האלבום יצא, במספר גרסאות, ב-18 בספטמבר אותה שנה.
האלבום המחודש כלל שני תקליטורים בהם נכללו שירי האלבום המקוריים וחומרים שהוקלטו במהלך הקלטת האלבום המקורי.
בין החמרים הנוספים נכללו גרסאות דמו מוקדמות לשירים שנכללו באלבום, גרסאות דמו לשירים שנותרו מחו לאלבום ורמיקסים.
DVD של ההופעה שהתקיימה ב-16 ביולי 1987 באצטדיון ומבלי שבלונדון, כחלק ממסע ההופעות שליווה את יציאת האלבום המקורי.
Bad 25 הוא האלבום התשיעי שיצא לאור על ידי סוני ומוטאון לאחר מותו של ג'קסון ביוני 2009.
כחלק מהליך קידום המכירות לאלבום הוציאה חברת "פפסי" כמיליון פחיות ברחבי העולם, עליהם מופיעה דמותו של ג'קסון מתוך הקליפ לשיר "Smooth Criminal".
במאי הסרטים ספייק לי הודיע כי יפיק סרט דוקומנטרי לכבוד חגיגות 25 שנים לצאת האלבום.
הסרט הוצג לראשונה בפסטיבל ונציה ה-69 שהתקיים בתחילת חודש אוגוסט 2012. הסרט שנקרא "Bad 25" כלל קטעים שצולמו מאחורי הקלעים של הפקות הווידאו קליפים שליוו את האלבום וראיונות עם אנשים שהיו מעורבים בהפקת האלבום.
הסרט שודר ברשת ABC ב-22 בנובמבר 2012, כחודשיים לאחר יציאת האלבום.
השיר ""I Just Can't Stop Loving You", שהיה הסינגל הראשון שיצא לאור מהאלבום המקורי, יצא לאור כסינגל ב-1 ביוני 2012. הסינגל נמכר רק על גבי תקליטור ולא ניתן להורדה דיגיטלית.
כבי-סייד לסינגל נוסף השיר "Don't Be Messin' 'Round".
השיר הוקלט בשנת 1986 במהלך הקלטות האלבום Bad, אך לא נכלל בו בסופו של דבר.
הסינגל יצא גם בגרסת ויניל, בגרסה זאת נכלל כבי-סייד השיר "Baby be Mine" מתוך האלבום "Thriller" במקום השיר "Don't Be Messin' 'Round".
הסינגל מכר 5,000 עותקים בשבוע הראשון לאחר יציאתו ודורג בראש מצעד המכירות של בילבורד במכירות פיזיות של סינגלים.
כחודש יציאת האלבום יצא לאור סינגל נוסף - רמיקס לשיר "Bad" שבוצע על ידי אפרוג'ק בשיתוף פיטבול.
השיר נכנס למקום ה-52 במצעד הבילבורד היפני והגיע עד למקום השישי מספר שבועות לאחר מכן.
השיר דורג במקום ה-45 במצעד הדאנס/אלקטרוני בארצות הברית ובמצעד האוסטרי.
השיר "I'm So Blue" שודר בתחנות רדיו באיטליה במהלך חודש אוקטובר.
בחודש דצמבר שודר השיר גם בתחנות רדיו בפולין ובסין.
ביפן זכה האלבום להצלחה הגדולה ביותר ובשבוע הראשון נכנס האלבום למקום העשירי במצעד האלבומים היפני עם מכירות של 190,753 עותקים.
שבוע לאחר מכן ירד האלבום למקום ה-24 עם מכירות של 5,307 עותקים.
על פי כללי הבילבורד 200 נחשב האלבום בגרסתו הכפולה נחשב לאלבום זהה לאלבום המקורי ונכנס למצעד במקום ה-23. גרסת הדה-לוקס נחשבה לאלבום חדש ודורגה במקום ה-46. סה"כ מכר האלבום בארצות הברית 47,000 עותקים בשבוע הראשון.
בבריטניה נכנס האלבום למקום השישי עם מכירות 11,475 עותקים בשבוע הראשון.
שבוע לאחר מכן ירד האלבום למקום ה-38 עם מכירות של 3,365 עותקים.
במהלך השבוע הראשון נמכרו ברחבי העולם למעלה ממיליון עותקים.
סרטו הדוקומנטרי של ספייק לי "Bad 25" שודר בארצות הברית ברשת ABC במהלך חג ההודיה בגרסה מקוצרת של 60 דקות.
הגרסה המלאה (123 דקות) שודרה בבריטניה ואירלנד ב-1 בדצמבר.
הסרטון זכה לביקורות חיוביות ומדורג עם 91% ביקורות חיוביות באתר Rotten Tomatoes.
הביקורות שליוו את יציאת האלבום היו מעורבות.
המגזין אנטרטיינמנט ויקלי נתן לאלבום ציון A וכתב שהוא מהווה "תזכורת חזקה עד כמה הפופ של Bad עדיין מחזיק מעמד".
את השירים החדשים שנוספו לאלבום הוא תיאר כ"אוצרות של ממש".
מייק דיבר מה-BBC כינה את האלבום "יצירת פופ מדהימה, רעננה וחיונית".
הלוס אנג'לס טיימס הגיב באופן חיובי לאלבום באופן כללי, אך נתן ביקורת שלילית לרמיקסים החדשים, במיוחד לשיתוף הפעולה עם Nero, אפרוג'ק ופיטבול.
רוברט רנדלס, כתב כי הרמיקסים הם "קטעי האוס נוראיים המהווים עלבון לזכרו של מייקל ג'קסון".
איוון סוודלי נתן באתר PopMatters ציון של 7 מתוך 10 וציין כי השיר של אפרוג'ק הוא "זבל מוחלט".
בנוסף כתב כי השיר "Speed Demon" "נשמע יותר כמו שיר של Nero עם קולות של מייקל ג'קסון מאשר רמיקס לשיר של מייקל ג'קסון".
האתר supajam ביקר את הרמיקס של פיטבול לשיר "Bad" וכתב כי "קולו של מייקל ג'קסון חולל בצורה איומה".
מייקל קראג כתב שהשיר "גורם למייקל גקסון להתהפך בקברו".
בנוסף לגרסה הרגילה יצא האלבום במגוון רחב של גרסאות שכללו תוספות שונות.
גרסה תכולה גרסה מורחבת כוללת 4 דיסקים - הגרסה המקורית בצירוף דיסק ההופעה ו-DVD של ההופעה.
כמו כן צורפו לאלבום פוסטר וסטיקר.
גרסה מורחבת לאספנים הגרסה המורחבת בצירוף חולצה עם לוגו האלבום, אוזניות, הסינגל "I Just Can't Stop Loving You" על גבי תקליט ויניל ומזכרות מסיבוב ההופעות.
גרסת תקליטי הויניל 3 תקליטי ויניל הכוללים את כל שירי הגרסה הרגילה.
גרסת וולמארט גרסה מיוחדת שנמכרה רק בחנויות וולמארט וכללה את 2 הדיסקים וחולצת טי גרסת טארגט גרסה מיוחדת שנמכרה ברשת טארגט.
הגרסה כללה את 2 הדיסקים ו-DVD עם אוסף שירים של הזמר.גרסה יפנית הגרסה שנמכרה רק ביפן כללה את הגרסה המורחבת בתוספת הופעה שצולמה ביוקוהמה במסגרת מסע ההופעות המקורי.
"Bad Blood" (בעברית: "דם רע") הוא שיר של הזמרת-היוצרת האמריקאית טיילור סוויפט.
השיר יצא ב-17 במאי 2015, דרך ריפבליק רקורדס, כסינגל הרביעי מתוך אלבום האולפן החמישי של סוויפט, 1989. שתי גרסאות הסינגל – גרסת האלבום וגרסת הרמיקס, כאשר בשנייה מתארח הראפר קנדריק לאמאר.
גרסת האלבום נכתבה על ידי סוויפט, מקס מרטין והמפיק שלבאק.
מילות השיר מתארות בגידה של חברה טובה.
השיר הגיע במצעדים למקום הראשון באוסטרליה, בקנדה, בישראל, בניו זילנד, בסקוטלנד, ובארצות הברית, ובכך נהפך לסינגל השלישי מהאלבום 1989 שהגיע לראשי המצעדים.
הווידאו קליפ בוים על ידי ג'וזף קאהן.
נכון לאפריל 2023, הקליפ צבר מעל 1.5 מיליארד צפיות.
סוויפט כתבה את השיר על מוזיקאית שסוויפט לא הסגירה את זהותה.
סוויפט אמרה כי השיר נכתב על אמן שניסה לחבל באחד מסיבובי ההופעות שלה, על ידי ניסיון לשכור את הצוות שעבד לצידה כשסיבוב ההופעות היה בעיצומו.
עיתונים ומגזינים כמו הבילבורד, רולינג סטון, מגזין טיים, ווושינגטון פוסט סברו כי סוויפט מדברת על הזמרת קייטי פרי, חלקם אף קישרו בין שורה מהשיר האומרת: אם אתה חי ככה, אתה חי עם רוח רפאים (Ghost), לאחד מהשירים מאלבום אולפן של פרי, Prism, הנקרא "Ghost".
במאי 2017 כתבה פרי שיר דיס כתגובה לשיר "Bad Blood" של סוויפט.
השיר נקרא "Swish Swish", אותו פרי ביצעה בשיתוף עם הראפרית ניקי מינאז'.
השיר בגרסת האלבום, מכיל רק את השירה של סוויפט, וגרסת הסינגל מכילה קטעי ראפ של הראפר קנדריק לאמאר.
הגרסה המקורית של "Bad Blood" קיבלה ביקורות מעורבות ממבקרי המוזיקה רבים.
חלק תיארו את השיר כ"קלישאתי", וגם כך את הכתיבה שלו, הפזמון והפקתו.
עם זאת, המגזין האמריקאי אנטרטיינמנט ויקלי, הגדיר את השיר כאחד מהשירים הטובים ביותר באלבום.
גרסת הרמיקס של השיר (הכוללת את הראפר קנדריק לאמאר) קיבלה שבחים רבים ממבקרי המוזיקה על חלקו של קנדריק בשיר.
ג'ורג' סיברוק העניק לשיר 4 וחצי כוכבים מתוך חמישה, וכינה את השיר "מפואר" ו"משכר".
"Bad Blood" נכנס לראשונה למצעד הבילבורד הוט 100 בארצות הברית בנובמבר 2014.
בעקבות הקרנת הבכורה של הווידאו-קליפ בטקס פרסי המוזיקה של בילבורד (2015), נכנסה גרסת הרמיקס הכוללת את קנדריק לאמאר למצעד ההוט 100 במקום ה-53 ולמצעד השירים הדיגיטליים של בילבורד במקום ה-26, עם כ-47,000 מכירות דיגיטליות.
בשבוע שלאחר מכן, השיר העפיל לראש מצעד בילבורד הוט 100, עם מכירות של 385,000 עותקים וקפיצה של 52 מקומות מעלה, אחת הקפיצות הכי גדולות שנרשמו בהיסטוריית בילבורד.
הסינגל הפך לסינגל הרביעי של סוויפט שהגיע למקום הראשון, ולשלישי שעושה זאת מהאלבום 1989, מה שהפך את סוויפט לזמרת הראשונה מאז אדל (עם 21) שהשיגה 3 סינגלים שהגיעו למקום הראשון במצעד.
הסינגל הפך לסינגל ה-18 של סוויפט שהגיע לעשרת המקומות הראשונים, ולשני של לאמאר.
הוא שהה במשך שבוע במקום הראשון, ולאחר מכן הוחלף על ידי השיר "See You Again" של ויז קאליפה.
"Bad Blood" סיים את שנת 2015 עם כ-2,584,000 הורדות דיגיטליות בארצות הברית, ובכך הפך לשיר העשירי המצליח ביותר של השנה.
הווידאו קליפ בוים על ידי ג'וזף קאהן, שביים גם את הווידאו-קליפ הקודם של סוויפט, "Blank Space".
הקליפ צולם בלוס אנג'לס ב-12 באפריל 2015. הקליפ הוקרן לראשונה ב-17 במאי 2015, בתחילת טקס פרסי המוזיקה של בילבורד.
כל המשתתפים בקליפ בחרו לעצמם את שם הדמות שלהם.
סוויפט פרסמה הצצות לקליפ כאשר העלתה לאינסטגרם את תמונותיהם של הדמויות.
נכון לנובמבר 2021, הקליפ צבר מעל 1.4 מיליארד צפיות, וממוקם במקום ה-132 רשימת הסרטונים הנצפים ביותר ביוטיוב.
תקציב הקליפ עמד על כ-1 מיליון דולר, והוא אחד מהווידאו קליפים היקרים ביותר בכל הזמנים.
הווידאו קליפ מתחיל עם הדמות "קטסטרופה" (טיילור סוויפט) הנלחמת עם חבורת גברים לבושים בחליפות במשרד בלונדון כדי להשיג מזוודה מסתורית, בזמן ש"ארסין" (סלינה גומז) הלבושה בטייטס שחורים ונעלי עקב, מביסה גברים בכך שהיא מעקמת את ידיהם ובועטת בהם עם נעלי העקב שלה.
לאחר שכל הגברים הובסו, ארסין גונבת את המזוודה מידה של קטסטרופה ובועטת בה אל מחוץ לחלון.
השיר מתחיל כאשר קטסטרופה שוכבת על מכונית הרוסה, ולאחר מכן "וולווין דה גרייט" (קנדריק לאמאר) מתחיל לשיר את קטע הראפ שלו ו"לוסי פיורי" (לינה דנהאם) מעשנת סיגר.
קטסטרופה נראית כאשר היא נרפאת על ידי שלישיית הבנות זהות מראה, הנקראות "הטריניטי" (כולן מגולמות על ידי היילי סטיינפלד), ולאחר זמן קצר, היא מוכנה להתחיל להתאמן לקראת הנקמה שלה.
שאר הדמויות בקליפ מוצגות ברצף, זו אחר זו, כאשר חלקן מתאמנות עם קטסטרופה.
הדמויות האלה הן (לפי הסדר):
כשהיא מסיימת להתאמן, קטסטרופה והחברות שלה נוקמות בארסין ובעוזרות שלה.
שתי הקבוצות ניצבות זו מול זו בהילוך איטי, ותוך כדי מתרחש ברקע פיצוץ ענק, המעמעם את קו הרקיע של לונדון.
הקליפ נגמר כאשר קטסטרופה וארסין מכות אחת את השנייה בפנים.
אזורתאריך יציאהפורמטגרסהחברת תקליטיםמקורכלל העולם17 במאי 2015הזרמת מוזיקה • הורדה דיגיטליתרמיקס בהשתתפות קנדריק לאמארביג משיןארצות הברית19 במאי 2015רדיו להיטים עכשווייםביג משין • ריפבליק9 ביוני 2015רדיו קצבי עכשוויריפבליקאיטליה12 ביוני 2015רדיו איירפליייוניברסלרגילה
"Back to You" (בעברית: "בחזרה אליך") הוא סינגל שהוקלט על ידי הזמרת האמריקאית סלינה גומז.
השיר יצא לאור ב-10 במאי 2018, כסינגל הראשון מתוך הפסקול של העונה ה-2 לסדרה 13 סיבות למה.
השיר הגיע למקום ה-18 במצעד הבילבורד הוט 100, ה-13 במצעד הסינגלים הבריטי, וה-4 במצעד שבאוסטרליה.
השיר נכתב על ידי סלינה גומז, איימי אלן, מיכה פרמנט, דידריק ואן אלסס ופאריש וורינגטון, והופק על ידי טראקסייד ואיאן קירקפטריק.
השיר הוא שיר דאנס-פופ, המשלב בתוכו גם את סגנון האלקטרופופ.
זוהי פעם שנייה בה סלינה גומז מבצעת את שיר הנושא של סדרת הטלוויזיה 13 סיבות, כאשר הקודמת הייתה בשיר "Only You".
לשיר יצא ווידאו קליפ עם מילות השיר כבר ב-10 במאי 2018. בקליפ המילים מופיעות סצנות מתוך הסדרה 13 סיבות למה.
מאוחר יותר, פורסם הקליפ המלא של השיר, אשר בוים על ידי סקוט קודמור.
הקליפ שאף השראה מהגל הצרפתי החדש, ומהסרט פיירו המשוגע, שיצא בשנת 1965.
בנוסף לכך, השתתף בקליפ אנדריי קופצ'נקו, אשר שיחק את בן זוגה של גומז.
בקליפ, נראים השניים כשהם יוצאים באמצע מסיבה מתוך חלון אל תוך מרעה, כביכול, ולאחר שהם פוצחים בריב הם חוזרים אל תוך המסיבה דרך החלון.
נכון ל-16 ביולי 2018, מונה הצפיות של הקליפ עומד על כ-102 מיליון צפיות.
מקוםתאריםמכירותאוסטרליה (ARIA)פלטינה 2×140,000איטליה (FIMI)זהב25,000ארצות הברית (RIAA)פלטינה 2×2,000,000בלגיה (BEA)זהב20,000ברזיל (Pro-Música Brasil)פלטינה40,000בריטניה (BPI)פלטינה600,000גרמניה (BVMI)זהב200,000דנמרק (IFPI Denmark)זהב45,000ניו זילנד (RMNZ)זהב15,000שוודיה (GLF)פלטינה40,000סיכוםבכל העולםN/A4,705,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם10 במאי 2018הורדה דיגיטליתאינטרסקופארצות הברית15 במאי 2018רדיו להיטיםעולם10 באוגוסט 2018הורדה דיגיטליתרמיקסים
Backin' It Up הוא סינגל שהוקלט על ידי הראפר האמריקאי פרדיסון פונטיין, ביחד עם הראפרית האמריקאית קארדי בי.
השיר יצא לאור ב-20 בספטמבר 2018, כסינגל שלא מתוך אלבום.
עם יציאתו נכנס השיר אל המקום ה-40 במצעד הבילבורד הוט 100, וה-18 במצעד שירי ה-R&B\היפ הופ.
השיר נכתב על ידי קארדי בי וג'ורדן ת'ורפ.
השיר בוצע לראשונה בטקס פרסי המוזיקה האמריקאית שהתקיים בשנת 2018, בסמוך לזכייתה של קארדי בי בפרס עבור "פריצת השנה" ובפרסים נוספים בקטגוריות אחרות.
בנוסף לכך, עתיד להיכלל השיר במיני-אלבום הראשון של פרדיסון פונטיין.
הווידאו קליפ המלא של השיר בוים על ידי קיד ארט ופורסם לראשונה ב-20 בספטמבר 2018. בקליפ לובשת קארדי בי חליפה בצבע אדום בדומה לזו של ליל קים.
בנוסף לכך, ניתן לראות את פרדיסון פונטיין נכנס לפיצרייה תוך שהוא מפלרטט עם בת זוג של מישהו שהולך לכמה רגעים.
נכון לדצמבר 2019, מונה הצפיות של הקליפ עומד על למעלה מ-135 מיליון צפיות.
מדינהתאריםמכירותארצות הברית (RIAA)פלטינה1,000,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם20 בספטמבר 2018הורדה דיגיטליתאטלנטיקארצות הברית6 בנובמבר 2018רדיו קצבי
Baculites הוא סוג של אמוניטים שחיו בסוף הקרטיקון.
מאובנים אלו היו ידועים כבר מתקופתו של ז'אן-בטיסט דה לאמארק שתיאר אותם מ-1799. משמעות השם Baculites הוא: "מקל הליכה מאובן".
שם זה ניתן להם עקב דמיונם של אחורי הקונכיות שלהם למקלות.
מיני סוג זה היו בעלי קונכיות קשיחות ומגוונות שחלקם ישרות וחלק מעוקמות שאורכם בין כמה סנטימטרים עד לשני מטרים.
בתוך הקונכיות היה מקום חלול בדומה לקונכיית הנאוטילוסיים המודרניים.
ייתכן שהיצור שחי בו היה דומה לו מאוד ונע באמצעות הנעה סילונית.
מאפיין של רכיכות אלה הוא שהזכרים היו קטנים בחצי או שליש מהנקבות ואולי היו קלים יותר.
מאובני רכיכות אלה התגלו ברחבי אמריקה הצפונית וכמה מינים חיו באירופה.
הם חיו בעיקר במימי הים הפנימי המערבי לצד אמוניטים אחרים, זוחלים ימיים גדולים ויצורים ים שונים.
ככל הנראה הם ניזונו רק מזואופלנקטון צף שתפסו בעזרת זרועותיהם.
Back to Titanic (בעברית: בחזרת אל הטיטניק) הוא פסקול של המלחין היהודי-אמריקאי ג'יימס הורנר.
הפסקול יצא לאור ב-25 באוגוסט 1998, על ידי חברת התקליטים סוני מיוזיק אנטרטיינמנט, כפסקול המשך ל-Titanic: Music from the Motion Picture.
עם יציאתו, נכנס הפסקול אל המקום ה-2 במצעד הבילבורד 200.
בשבוע הראשון לצאתו, התברג האלבום במקום ה-7 במצעד הבילבורד 200, ושבוע לאחר מכן עלה אל המקום ה-2, כאשר נמכר באותו השבוע בכ-164,000 עותקים.
בסופו של דבר, לא הצליח האלבום להעפיל את צמרת המצעד, בעקבות כך שנחסם על ידי The Miseducation of Lauryn Hill של לורן היל.
במרוצת השנים, העניק איגוד תעשיית ההקלטות האמריקאי את תואר הפלטינה לאלבום, על מכירות של מיליון עותקים במדינה.
מדינהתאריך יציאהפורמטחברת תקליטיםמקורארצות הברית25 באוגוסט 1998תקליטורסוני מיוזיק אנטרטיינמנטאירופה28 באוגוסט 1998
Backstage (בעברית: מאחורי הקלעים) הוא אלבום האולפן החמישי של זמרת הפופ האמריקנית, שר.
האלבום יצא לאור ביולי 1968, על ידי חברות התקליטים ליברטי רקורדס ואימפריאל רקורדס.
"The Click Song" – יצא לאור ב-ינואר 1968, כסינגל הראשון והפותח מתוך האלבום.
"Take Me for a Little While" – יצא לאור ב-יוני 1968, כסינגל השני מתוך האלבום.
Bad Brains (בתרגום לעברית: "מוחות רעים") היא להקת רוק אמריקאית מוושינגטון, שהוקמה בשנת 1977. הם נמנים בין חלוצי ההארדקור פאנק, אם כי סגנונם המאוחר משלב גם רגאיי, פאנק (Funk), הבי מטאל, מוזיקת היפ הופ ומוזיקת נשמה.
חברי הלהקה הם חסידי תנועת הראסטפארי.
שיריה הראשונים של הלהקה שילבו פאנק רוק (Punk rock) אינטנסיבי עם סולו גיטרה ומקצבים מורכבים, ורק לאחר מכן הם החלו לשלב סגנונות נוספים באלבומיהם.
הלהקה התפרקה והתאחדה מספר פעמים לאורך השנים, לעיתים עם זמרים או מתופפים שונים.
בשנת 1994 ההרכב ה"קלאסי" שב להופיע, בצירוף מוזיקאים נוספים, והם פעילים עד היום.
חברי הלהקה החלו לנגן ביחד בשנת 1976 בהרכב פיוז'ן בשם "Mind Power".
בשנת 1977 הם החלו לשמוע בלאק סבאת', סקס פיסטולס ולהקות פאנק רוק (Punk rock), ושינו את שמם ל-Bad Brains בדומה לשיר של הראמונס.
הם החלו לנגן הארדקור פאנק ורכשו אוהדים רבים באזור וושינגטון די.
סי., בין השאר בגלל היותם יוצאי דופן - להקת הארדקור פאנק שכל חבריה שחורים - אך גם בזכות הופעותיהם האנרגטיות וכישרונם המוזיקלי.
בשנת 1979 עברו מוושינגטון לניו יורק, והפכו לחלק מסצנת ההארדקור פאנק הניו-יורקית.
אלבום הבכורה שלהם ראה אור בשנת 1982 בקלטת שמע בלבד.
בשנת 1983 יצא אלבומם השני, שהופק על ידי ריק אוקייסק מלהקת The Cars.
בשנת 1986 ראה אור האלבום I Against I שבו שילבו חברי הלהקה גם צלילי פאנק (Funk), רגאיי ומטאל.
האלבום זכה לשבחים, ושיר הנושא מתוכו הוצג בתוכנית הטלוויזיה הפופולרית "120 דקות" בערוץ MTV.
למרות הצלחת האלבום, הזמר H.R.
בשנים שלאחר מכן הוא עזב וחזר לסירוגין.
גם בין חברי הלהקה האחרים התגלעו חילוקי דעות בקשר לסגנון – חלקם רצו לנגן יותר רגאיי, והאחרים משכו לכיוון הארד רוק.
השנים 1990 עד 1994 היו תקופה של חוסר יציבות, בה חלק מחברי הלהקה התחלפו, הופעות בוטלו וחברי הלהקה הסתכסכו ביניהם.
בסוף שנת 1994 הם השלימו וחזרו לפעול בהרכב המקורי.
בשנת 1998 שינו את שם לשם "Soul Brains", אך בשנת 2007 חזרו לשם "Bad Brains".
הם ממשיכים כיום להקליט אלבומים ולהופיע, אם כי משנת 2015 ואילך דיווחו חברי הלהקה כי חלקם סובל מבעיות בריאותיות ונפשיות שונות.
Bad Child הוא סינגל שהוקלט על ידי הזמרת-יוצרת האוסטרלית טונס אנד איי.
השיר יצא לאור ב-12 במרץ 2020, כסינגל שלא מתוך אלבום, על ידי חברת התקליטים Bad Batch רקורדס.
ב-11 במרץ 2020, הודיעה ווטסון כי תוציא מוזיקה חדשה למחרת.
יציאת השיר, יחד עם כללה שיר נוסף הנקרא "Can't Be Happy All the Time", אשר מלווה בקליפ מונפש.
הזמרת חשפה כי לראשונה היא כתבה שיר "בנעליו של מישהו אחר; כותבת מנקודת מבטם".
עוד הסבירה כי השיר הוא "דרך שלה לראות את החיים גדלים דרך עיניו של מישהו אחר".
מקוםתאריםמכירותאוסטרליה (ARIA)פלטינה70,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורבעולם12 במרץ 2020הורדה דיגיטלית • הזרמת מוזיקהBad Batch רקורדס
Back to Life (בעברית: בַּחֲזָרָה לַחַיִּים) הוא אלבום האולפן התשיעי של הזמרת-יוצרת הגרמנייה סנדרה.
הוא יצא לאור ב-27 במרץ 2009, בהוצאת חברת התקליטים וירג'ין רקורדס.
האלבום הגיע למקום העשרים-ושישה במצעד האלבומים שבגרמניה.
בינואר 2007, הוציאה סנדרה את הסינגל המוביל מתוך האלבום "In a Heartbeat".
הוא זכה להצלחה נאה בגרמניה, כאשר הגיע למקום החמישים-ותשעה במצעד של המדינה, תוך שכבש את פסגת מצעד עשרים שירי הרדיו של ברלין ושהה בו במשך כמה שבועות – הצלחתו הייתה מקומית אך בולטת ביחס לסינגלים הקודמים שיצאו.
לבסוף, בתחילת מאי 2009 יצא לאור הסינגל השני והאחרון מתוך האלבום "The Night Is Still Young", שלא זכה להצלחה כמו הקודם.
"Backseat of Your Cadillac" (בעברית: "המושב האחורי של הקאדילק שלך") הוא סינגל שהוקלט על ידי הזמרת ההולנדית סי.
הוא יצא לאור בשנת 1988, בהוצאת חברות התקליטים הנסה רקורדס ואריולה רקורדס, כסינגל הראשון מתוך האלבום, Big Fun.
השיר מדבר על מערכת יחסים, בה סי.
קאץ' חשה שבן הזוג שלה מצליח לגרום לה להרגיש נאהבת, אך בו זמנית לשבור את ליבה שוב ושוב.
קאץ' את אלבום הלהיטים Best of '98, בו נכלל השיר.
הווידאו קליפ של השיר הועלה ליוטיוב ב-6 באוקטובר 2006, כמה עשורים לאחר צאתו המקורית.
בתחילת הקלים, ניתן לראות את סי.
קאץ' ואת בן הזוג שלה בתוך רכב מסוג קאדילק, כשהם נוסעים בכבישים.
בהמשך, ניתן לראותה כשהיא רוקדת בתחנת דלק.
נכון לאפריל 2020, מונה הצפיות של הקליפ עומד על למעלה מ-11 מיליון צפיות.
אזורתאריך יציאהפורמטחברת תקליטיםמקורכלל העולם1988תקליטור • קלטת וידאו • תקליט 7 אינץ' • תקליט 12 אינץ'הנסה • אריולה
BadComedian (שם אמיתי יבגני ולדימירוביץ' באז'נוב; נולד ב-24 במאי 1991) הוא אישיות יוטיוב ומבקר קולנוע רוסי.
BadComedian הוא הכינוי של יבגני, כמו גם שמו של ערוץ היוטיוב שלו.
BadComedian עורך ביקורות על סרטי רוסיים (ולעיתים גם אמריקאיים, הודים ואוקראינים).
הביקורת הראשונה שלו הועלתה ב-24 במרץ 2011. לפעמים הוא מעלה ביקורות חיוביות בערוץ נפרד שנקרא EvgenComedian.
הוא נהג לשתף פעולה עם CarambaTV.
יבגני מבקר לא פעם סרטי קומדיה בבימויו של זורה קריז'ובניקוב ויצאו על ידי חברת Enjoy Movies וסרטי פעולה שיצר אלכסנדר נבסקי.
בשנים 2015–2017 יצאה סדרת האינטרנט BadTrip, בה יבגני באז'נוב מסתובב במקומות שונים בארצות הברית הקשורים לסרטים מפורסמים וסדרות טלוויזיה.
הכינוי "BadComedian" נגזר משמו של הקומיקאי, דמות מתוך ספר הקומיקס והסרט "השומרים" ואילו "Bad" מרמז שהוא עצמו חושב על הביקורות שלו כסרקסטיות ולא כהומוריסטיות.
Eurosport, RBK ו-Elle כינו את BadComedian מבקר הקולנוע הראשי של יוטיוב ברוסית.
יבגני נולד ב-24 במאי 1991 בסטרליטמאק, רפובליקת בשקורטוסטן.
בגיל 12 הוא עבר לדדובסק עם הוריו.
כיום הוא מתגורר בנחאבינו, במחוז מוסקבה.
בשנת 2013 סיימה יבגני את אוניברסיטת סחר וכלכלה רוסית הממלכתית, הפקולטה למסחר ושיווק.
נושא עבודת הגמר שלו היה "סרטונים ויראליים".
במקביל הוא אירח מופע העוסק בסטנד-אפ בשם "ProStandUp", שפורסם באתר CarambaTV.
הוא הופיע בהופעת קמע בסרט משנת 2016 "יום שישי" ובסרט "הארדקור הנרי".
בשנת 2014 אירח את תוכנית טלוויזיה "גיבורי האינטרנט" בערוץ הטלוויזיה הרוסי "פלפל" יחד עם מקסים גולופולוסוב ואיוואן מקרביץ'.
הוא עבד במשך שנה כעורך בתוכנית החדשות וסטי בערוץ הטלוויזיה רוסיה-24.
באז'נוב הודה שבמאי הקולנוע האהובים עליו הם יורי ביקוב, ויקטור שמירוב, רומן קרימוב ויבגני שליאקין.
שנה שם תפקיד 2015 הארדקור הנרי אחד הסייבורגים, הופעת קמע2016 יום שישי הופעת קמע
Bad Boys הוא סינגל, שהוקלט על ידי הזמרת השוודית זארה לארסון.
השיר יצא לאור ב-13 באוקטובר 2013, על ידי חברות התקליטים אפיק, TEN, כסינגל ראשון מתוך האלבום 1.
הווידאו קליפ המלא שצולם לשיר הועלה לערוץ היוטיוב של לארסון ב-29 באוקטובר 2013.
אזורתאריך יציאהפורמטחברת תקליטיםמקורשוודיה13 באוקטובר 2013הורדה דיגיטליתיוניברסל • TENדנמרק18 בנובמבר 2013אפיק • TEN • סוני מיוזיק
Bad Boy (בעברית: ילד רע) הוא סינגל שהוקלט על ידי הראפר האמריקאי ג'וס וורלד, ביחד הראפר האמריקאי יאנג ת'אג.
השיר יצא לאור ב-15 בינואר 2021, על ידי חברות התקליטים אינטרסקופ וגרייד איי, כסינגל שלא מתוך אלבום.
מגזין Complex דירג את השיר במקום ה-23 ברשימת "50 השירים הטובים ביותר לשנת 2021 (עד כה)".
בנובמבר 2019, פרסם וורלד תמונות בעמוד האינסטגרם שלו, עם הכיתוב "דברים גדולים בדרך".
התמונות הכילו גם הצצה לצילומי הסצנות עם במאי הקליפ קול בנט והאמן האורח יאנג ת'אג.
ב-25 בדצמבר 2020, חשף בנט כי לאחר ציפייה רבה השיר "Bad Boy", והוידאו קליפ שלו יצאו לאור ב-15 בינואר 2021. בנט סיפר כי זה הוא שיתוף הפעולה המצולם האחרון בינו לבין ג'וס וורלד לפני מותו.
בשיר, ג'וס וורלד ויאנג ת'אג מדברים על אורח החיים המהיר שלהם ומשווים את עצמם לויל סמית' ומרטין לורנס, כוכבי הסרט בחורים רעים.
הווידאו קליפ הנלווה שצולם לשיר בוים על ידי קול בנט והועלה לערוץ היוטיוב Lyrical Lemonade בשידור חי ב-15 בינואר 2021, בסמוך לצאתו של הסינגל עצמו.
הקליפ צולם בשיקגו ב-25 באוקטובר 2019, חודש, שבוע ושישה ימים בלבד לפני מותו של וורלד.
מדינהתאריך יציאהפורמטחברת תקליטיםמקורעולם15 בינואר 2021הזרמת מוזיקה • הורדה דיגיטליתגרייד איי • אינטרסקופ
"Bad" (בעברית: "רע/ה") הוא שיר של הדי ג'יי הצרפתי דייוויד גטה וההרכב השוודי שואוטק בשיתוף הזמרת האוסטרלית ואסי.
הוא יצא ב-17 במרץ 2014 כסינגל השני מתוך אלבומו השישי של גטה.
הוא נכתב על ידי גטה עצמו, שואוטק, הצמד סולטן אנד שיפארד, די ג'יי מאניאן, ג'ורג'יו טינפור, ואסי עצמה וניק טורפין.
השיר זכה להצלחה רבה כאשר הגיע לעשרים העליונים ב-17 מדינות ולמעמד פלטינה או יותר ב-7 מדינות.
השירה של ואסי בשיר הייתה מלווה בשימוש באוטו-טיון ואפקטים קוליים מה שהביא לביקורות מעורבות מהמבקרים.
לשיר לא יצא קליפ רמשי אך כן יצא לו קליפ מילים אשר יצא ב-10 באפריל 2014. בקליפ נראית בחורה שנלחמת בזומבים והזומבים רוקדים מולה (כמחווה לקליפ לשיר "Thriller" של מייקל ג'קסון).
לאחר מכן היא מתאהבת באחד הזומבים וביחד הם בורחים משאר הזומבים.
מייק ווס מאתר "Idolator" כתב ביקורת חיובית על השיר כאשר שיבח את השימוש במוזיקת האוס בשיר ואת ההתרחקות ממוזיקת הדאנס שאפיינה את גטה בפעמים הרדומות, אותה כינה כ"מסחרית".
בנוסף הוא גם שיבח את עבודתם את שואוטק בשיר ואת השילוב של ואסי בשיר אם כי מתח ביקורת על השימוש הכבד באפקטים קוליים בקולה.
Bad Bad One הוא אלבום האולפן החמישי של הזמרת-יוצרת האמריקאית מרדית ברוקס.
האלבום יצא לאור ב-21 במאי 2002, על ידי חברת התקליטים Gold Circle Records.
בשנת 2004, הוציאה ברוקס מהדורה מחודשת לאלבום הנקראת Shine.
"Bad" הוא סינגל של התקליטן ההולנדי דון דיאבלו בשיתוף הזמר האנגלי-מרוקאי זאק אייבל.
הסינגל יצא ב-20 במרץ 2020. נכון ליולי 2021, הסינגל הושמע למעלה מ-61 מיליון פעמים בספוטיפיי.
הווידאו קליפ של הסינגל, בבימויו של FrankNitty3000, צולם ברחבי הונג קונג.
הוא הועלה לערוץ היוטיוב של התקליטן ב-20 במרץ 2020. נכון ליולי 2021, הווידאו קליפ נצפה למעלה מ-17 מיליון פעמים ביוטיוב.
"Back to You" (בעברית: בחזרה אליך) הוא סינגל של הזמר-יוצר האנגלי, לואי טומלינסון, בשיתוף פעולה עם הזמרת-יוצרת האמריקאית, ביבי רקסה, והדי ג'יי והמפיק המוזיקלי האנגלי, דיגיטל פארם אנימלס.
הסינגל, שיצא ב-21 ביולי 2017, נכתב על ידי טומלינסון, דיגיטל פארם אנימלס, פבלו באומן, ריצ'רד בורדמן ושרה בלאנשארד, והופק על ידי דיגיטל פארם אנימלס וטומי דנברס.
נכון לספטמבר 2021, הסינגל הושמע למעלה מ-500 מיליון פעמים בספוטיפיי.
הווידאו קליפ של השיר צולם בעיר הולדתו של טומלינסון, דונקסטר , אנגליה במאי 2017. הווידאו קליפ עצמו יצא ב-21 ביולי 2017. נכון לספטמבר 2021, הווידאו קליפ נצפה למעלה מ-458 מיליון פעמים.
מדינהתאריםמכירותאוסטרליה (ARIA)פלטינה ×3210,000בלגיה (BEA)זהב10,000קנדה (Music Canada)זהב40,000איטליה (FIMI)זהב25,000ניו זילנד (RMNZ)זהב15,000נורווגיה (IFPI Norway)פלטינה60,000פולין (ZPAV)זהב10,000שוודיה (GLF)זהב20,000מקסיקו (AMPROFON)פלטינה60,000הממלכה המאוחדת (BPI)פלטינה600,000ארצות הברית (RIAA)פלטינה1,000,000
אזורתאריךפורמטגרסהחברת תקליטיםהערותארצות הברית 21 ביולי 2017 הורדה דיגיטליתמקורית סייקו, , אפיקאיטליה רדיו להיט עכשווי סוני ארצות הברית 25 ביולי 2017 אפיק 31 ביולי 2017 מוזיקה עכשווית למבוגריםעולם 4 באוגוסט 2017 הורדה דיגיטליתרמיקס , אפיק
Back to Me (בעברית: בחזרה אליי) הוא שיר שהוקלט על ידי צמד המוזיקה האלקטרונית האמריקאי מריאן היל, בהשתתפות הזמרת-יוצרת האמריקאית לורן חורגי.
השיר יצא לאור ב-8 בדצמבר 2016, על ידי חברת התקליטים ריפבליק רקורדס, כסינגל מתוך האלבום של הצמד, Act One.
השיר הגיע למקום ה-14 במצעד השירים הפיזיים/דיגיטליים של ספרד.
השיר נכתב על ידי סמנתה גונגול, ג'רמי לויד ולורן חורגי והופק על ידי ג'רמי לויד.
מריאן היל וחורגי סיפרו שהשיר התחיל כאשר הם נפגשו בבית מלון, תוך שהקליטו את "Back to Me" בחדר השינה של המפיק ג'רמי.
גונגול התייחס לכך שהצמד וחורגי רצו לעבוד יחד מאז שנפגשו באחת מההופעות של מריאן היל.
מריאן היל וחורגי ביצעו לראשונה את "Back to Me" בשידור חי בדצמבר 2016 בפסטיבל SnowGlobe בדרום לייק טאהו, קליפורניה.
אזורתאריך יציאהפורמטחברת תקליטיםמקורעולם8 בדצמבר 2016הזרמת מוזיקה • הורדה דיגיטליתריפבליק
"Back to Life" (בעברית: בחזרה לחיים) הוא סינגל של הזמרת האמריקאית, היילי סטיינפלד, שיצא כסינגל מתוך פסקול הסרט באמבלבי, ב-2 בנובמבר 2018.
נכון לאפריל 2024, השיר הושמע למעלה מ-72 מיליון פעמים בספוטיפיי.
סטיינפלד ביצעה את השיר בפרסי המוזיקה של MTV אירופה 2018, יומיים לאחר יציאת השיר.
ב-10 בדצמבר 2018, היא הופיעה עם השיר בחצי הגמר של העונה ה-15 של תחרות השירה האמריקאית, The Voice.
ניקול אנגלמן, מהמגזין בילבורד, אמרה כי השיר "דוחף את השירה של סטיינפלד לחזית, מחסה אותה בשכבות מעל פעימה סינטיסייזר כבדה מפתה עם כל הפוטנציאלים של להיט כמו על רחבת הריקודים".
אנגלמן גם אמרה כי ככל הנראה הפזמון הוא חיקוי לשירים של הצמד האמריקאי, הצ'יינסמוקרס.
Back to the Egg (באנגלית בחזרה אל הבֵּיצָה) הוא האלבום השביעי והאחרון של להקת הרוק הבריטית-אמריקאית פול מקרטני וכנפיים, והאלבום התשיעי של פול מקרטני מאז התפרקותה של להקת הביטלס.
האלבום יצא ב–24 במאי 1979. באלבום זה אימץ מנהיג הלהקה מקרטני, שהיה ידוע כאמן שאוהב לחקור סגנונות מוזיקליים, מספר סגנונות מאותה תקופה, בהם מוזיקת הגל החדש.
פול מקרטני - סולן וקולות רקע, בס, גיטרות אקוסטיות וחשמליות, קלידים, קונצרטינה בשיר "Million Miles", פסנתר וצ'מבלו בשיר "Winter Rose"
לינדה מקרטני - קלידים, קולות רקע
דני ליין - סולן בשיר "Again and Again and Again", גיטרות חשמליות ואקוסטיות, קולות רקע
לורנס ג'ובר - גיטרות חשמליות ואקוסטיות, סינתיסייזר גיטרה, בס בשיר "Love Awake"
סטיב הולי - תופים, כלי הקשה
פול מקרטני וכריס תומאס - מפיקים
פיל מקדונלד - טכנאי קול
מארק ויגרס - עוזר טכנאי קול
ג'ון שו - תמונת עטיפה קדמית
לינדה מקרטני, פול מקרטני - תמונות עטיפה אחורית
מקוםתאריםמכירות קנדה (Music Canada) פלטינה ×2 200,000 הממלכה המאוחדת (BPI) זהב 100,000 ארצות הברית (RIAA) פלטינה 1,000,000
Back to the Light (מאנגלית: בחזרה אל האור) הוא אלבום הבכורה של גיטריסט הרוק הבריטי בריאן מיי, אשר הוקלט בביתו (ומוקסס באולפני מטרופוליס) ויצא לאור ב-28 בספטמבר 1992 בממלכה המאוחדת באמצעות חברת התקליטים פרלופון רקורדס, וב-2 בפברואר 1993 בארצות הברית וקנדה באמצעות הוליווד רקורדס.
זוהי ההוצאה העצמאית הראשונה של מיי מאז המיני-אלבום Star Fleet Project משנת 1983. את האלבום הפיקו מיי וג'סטין שירלי סמית'.
במקור, "Headlong" ו-"I Can't Live with You" היו אמורים להכלל באלבום, אך לאחר ששמע מיי את חברו פרדי מרקיורי מבצעם, החליט כי יפורסמו השירים תחת שם להקתם, קווין.
אלה נכללו באלבום האולפן הארבעה-עשר שלה, Innuendo.
בנוסף, נכלל באלבום השיר "Too Much Love Will Kill You" שהופיע גם באלבום האולפן החמישה-עשר של הלהקה, Made in Heaven.
בשנת 2021 הוציא מיי לאור גרסה מורחבת של האלבום שכללה את Out of the Light, תקליטור בונוס בן אחת עשרה רצועות.
בריאן מיי – זמרה, גיטרה, בס, פסנתר, קלידים, תכנות, מכונת תופים, קולות רקע, הפקה
כריס תומפסון – קולות רקע (12)
ג'סטין שירלי סמית' – הפקה, הנדסה
בריאן זליס – סיוע טכני, תכנות
"Back to My Roots" (בתרגום חופשי לעברית: "בחזרה לשורשים שלי") הוא סינגל שהוקלט על ידי הזמר השוודי ג'יי סמית'.
הוא יצא לאור ב-2 במרץ 2024 בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן.
השיר הגיע למקום השלישי במצעד הסינגלים השוודי, "סוורייטופליסטן".
השיר נכתב על ידי סמית' עם יונאס יורסטרם, יונתן קייס, מריה ג'יין סמית' וויקטור ת'ל.
ב-1 בדצמבר 2023 אישר תאגיד השידור השוודי כי סמית' עתיד להשתתף בקדם הארצי לאירוויזיון, מלודיפסטיבלן, עם השיר "Back to My Roots".
הוא התחרה במקצה החמישי, שנערך ב-2 במרץ 2024 בקרלסטד.
בסיום סבב ההצבעה השני דורג במקום השלישי, והעפיל לשלב גלגל ההצלה, שנערך באותו הערב.
בהתאם להצבעת הקהל דורג במקום השני, והעפיל לשלב הגמר, שהתקיים ב-9 במרץ בו הגיע למקום העשירי עם 46 נקודות.
לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של סמית' קטע אודיו רשמי שלו.
נכון למרץ 2025 עומד מונה הצפיות של הקליפ על כ-167 אלף צפיות.
אזורתאריך יציאהפורמטחברת תקליטיםמקורעולם2 במרץ 2024הזרמת מוזיקה • הורדה דיגיטליתיוניברסל מיוזיק גרופ
Back to the Beginning היה קונצרט פרידה של להקת הרוק האנגלית בלאק סבאת', בהשתתפות 10 אמנים נוספים.
המופע התקיים ב-5 ביולי 2025 באצטדיון וילה פארק שב, ברמינגהאם, אנגליה, בסמוך למקום שבו נוסדה הלהקה בשנת 1968.
המופע חתם את ההופעות החיות האחרונות של הלהקה ושל סולנה אוזי אוסבורן.
זה היה גם האיחוד הראשון מאז 2005 של ההרכב המקורי: אוסבורן, טוני איומי, גיזר באטלר וביל וורד.
אוסבורן, שכבר לא היה מסוגל לעמוד או ללכת עקב מחלת פרקינסון מתקדמת, שר בעודו יושב על כיסא מיוחד שחבריו כינו אותו "כיסא המלך".
ב-22 ביולי 2025 אוסבורן נפטר ממחלתו.
המופע זכה לשבחים נרחבים ושודר ברחבי העולם בשידור בתשלום עם השהיה.
באירוע השתתפו אמנים אורחים רבים, כולל שתי סופרגרופ ששימשו כלהקת הבית.
הכנסות המופע, בסך כ-140 מיליון ליש"ט, ייתרמו לבית ההוספיס לילדים אייקורנס, בית החולים לילדים ברמינגהאם, ולארגון Cure Parkinson's.
להקת בלאק סבאת' נוסדה בשנת 1968 בשכונת אסטון (ברמינגהאם) שבברמינגהאם, אנגליה, על ידי גיזר באטלר, טוני איומי, אוזי אוסבורן וביל וורד, שגדלו במרחק קצר זה מזה וכן בקרבת שבאזור.
הלהקה פיתחה את הסגנון שכונה לימים מטאל כבד וזכתה להצלחה עולמית, עם מכירות של למעלה מ-75 מיליון אלבומים.
אוסבורן פוטר מהלהקה בשנת 1979 ופנה לקריירת סולו מצליחה, אך לעיתים התאחד מחדש עם ההרכב המקורי.
הפעם האחרונה שבה הופיעו יחד כל חברי ההרכב המקורי הייתה בשנת 2005 במסגרת Ozzfest, וההופעה האחרונה של הלהקה לפני מופע זה התקיימה בשנת 2017 באולם גנטינג, כחלק מסיבוב ההופעות The End Tour, בהשתתפות המתופף טומי קלופטוס במקום וורד.
אוסבורן אובחן כחולה במחלת פרקינסון בפברואר 2019, ובאותה שנה נפצע בעמוד השדרה בעקבות נפילה.
בשנים שלאחר מכן הופיע לעיתים רחוקות, אך באוגוסט 2022 הפתיע כשהופיע לצד איומי בטקס הסיום של משחקי חבר העמים באצטדיון אלכסנדר שבברמינגהאם.
בתחילת 2025 הודיע כי איבד את יכולתו ללכת עקב מחלתו.
ב-5 בפברואר 2025 הכריזה רעייתו שרון אוסבורן על מופע פרידה חגיגי של אוסבורן והלהקה, שיוקדש למטרות צדקה.
שם המופע, "Back to the Beginning", מתייחס לחזרה למקורות באסטון, לבקשת אוסבורן שרצה "לחזור למקום שבו נולדתי".
שבוע לפני המופע, הוענק לכל ארבעת חברי ההרכב המקורי תואר חופש העיר של ברמינגהאם.
במקביל, הושקה במוזיאון ואולם האמנות של ברמינגהאם התערוכה "Ozzy Osbourne: Working Class Hero", המציגה פרסים, מזכרות וצילומים של אוסבורן.
ציור קיר של הלהקה, שצויר על ידי האמן Mr Murals, הושלם ברחוב נביגיישן ליד תחנת הרכבת ברמינגהאם ניו סטריט, סמוך למועד המופע.
חברי הלהקה ביקרו וחתמו על הציור ב-29 ביוני 2025. בערב שלפני המופע, ערך ג'ק אוסבורן הקרנה חגיגית של הסרט התיעודי The Nine Lives of Ozzy Osbourne במתחם Millennium Point.
טום מורלו שימש כמנהל המוזיקלי של המופע, שהתקיים ב-5 ביולי 2025 באצטדיון וילה פארק שבאסטון.
מורלו ציין כי כוונתו הייתה להפוך את המופע ל"המופע הגדול ביותר של מטאל כבד בכל הזמנים".
הוא השווה אותו לקונצרט המחווה לפרדי מרקיורי בהיקפו, והביע תודה על כך שכל חברי בלאק סבאת' חיים ויכולים ליהנות מההפקה.
אירוע האצטדיון הופק על ידי לייב ניישן, ושידור הלייב הועבר בשידור חי בשיתוף Kiswe ו-Mercury Studios.
במה מסתובבת שימשה למעבר מהיר בין ההרכבים המוזיקליים, בהשראת הקונספט הידוע שהופעל בחלק הלונדוני של לייב אייד.
המפיק אנדי קופינג מ"לייב ניישן" עבד במשך שנתיים להפקת המופע.
בתחילה רצה להפיק את המופע בשנת 2024, אך הדבר נדחה עקב בעיות בריאות של אוזי אוסבורן.
הסרט התיעודי Ozzy Osbourne: No Escape From Now, שעתיד לצאת ב-Paramount+ בסוף 2025, יתעד את תהליך ההכנה לאירוע בין השנים 2022–2025. אוסבורן יפרסם גם את חוויותיו מההכנות בספר הזיכרונות שלו, Last Rites.
המופע נמשך עשר שעות, החל מהשעה 13:00 לפי שעון בריטניה (12:00 לפי UTC) ועד לשעת העוצר המקומית ב-23:00. סיד וילסון מלהקת סליפנוט ביצע סט די ג'יי מקדים בזמן שהקהל נכנס לאצטדיון.
ג'ייסון מומואה, שכיכב בקליפ שטרם פורסם לשיר "Scary Little Green Men" של אוזי אוסבורן, הנחה את האירוע.
במופע השתתפו ארבעה עשר אמנים תומכים, כולל שני הרכבי על של נגנים וזמרים אורחים.
ההרכבים ניגנו סטים ששילבו קאברים לשירי בלאק סבאת' ואוזי אוסבורן לצד שירים מקוריים מהרפרטואר שלהם.
באמצע המופע התקיים קרב תופים בין מספר מתופפים.
בין הסטים הוקרנו סרטוני מחווה של אמנים שלא יכלו להגיע, ביניהם AC/DC, דף לפרד, בילי איידול, אלטון ג'ון, סינדי לאופר, מרילין מנסון ודולי פרטון.
כמו כן שודרו הופעות מוקלטות מראש, בהן "Mr.
Crowley" בביצוע ג'ק בלאק ו-"Changes" בביצוע פרד דרסט.
אוזי אוסבורן ביצע את הסט הלפני אחרון עם להקתו הסולואית, ולאחר מכן הצטרף ל-Black Sabbath לסיום המופע.
בתום האירוע קיבלה קלי אוסבורן, בתם של אוזי ושרון אוסבורן, הצעת נישואין מסיד וילסון מאחורי הקלעים.
ג'ודס פריסט הוזמנו להשתתף, אך לא יכלו להגיע מאחר שהופיעו באותו ערב כמופע חימום להופעת ה-60 שנה של להקת Scorpions בהנובר, גרמניה.
באותו שבוע הם הוציאו גרסת כיסוי לשיר "War Pigs" של בלאק סבאת' כהוקרה ללהקה.
אלכס לייפסון וגדי לי מלהקת Rush תוכננו להשתתף, אך ביטלו עקב התחייבויות אחרות.
וולפגנג ואן היילן פורסם כחלק מהאירוע, אך ביטל מכיוון שלהקתו Mammoth הופיעה באותו זמן כמופע חימום ללהקת Creed בארצות הברית, והנסיעה לא הייתה אפשרית לוגיסטית.
חברי להקת Soundgarden שנותרו בחיים (מאט קמרון, בן שפרד וקים ת'ייל) פורסמו אף הם, אך לא הופיעו עקב התנגשות בלוח הזמנים.
ג'ונתן דייוויס פורסם גם הוא כאומן משתתף, אך הופיע לבסוף רק בסרטון מוקלט מראש.
שרון אוסבורן הסירה להקה שלא צוינה בשמה מהאירוע לאחר שדרשו תשלום עבור השתתפותם, והתחייבה לחשוף את זהותם לאחר סיום המופע.
"Supernaut" (בהשתתפות דני קארי, אלוי קסגרנדה, מריו דופלאנטייה)
All Stars של טום מורלו (סופרגרופ A)
"The Ultimate Sin" (בהשתתפות נונו בטנקורט, מייק בורדין, דייוויד אלפסון, ליזי הייל, ג'ייק אי לי, אדם וייקמן)
"Shot in the Dark" (בהשתתפות בורדין, דייוויד דריימן, אלפסון, לי, וייקמן)
"Sweet Leaf" (בהשתתפות בטנקורט, בורדין, דריימן, אלפסון, סקוט איאן)
"Believer" (בהשתתפות פרנק בלו, בטנקורט, ויטפילד קריין, איאן, Sleep Token II, וייקמן)
"Changes" (בהשתתפות בלו, בטנקורט, Sleep Token II, וייקמן, יאנגבלאד)
ג'ק בלאק (בהשתתפות Revel Ian, Roman Morello, יויוקה סומה, הוגו וייס)
Ça ira!)" (בהשתתפות מרינה ויוטי)
דו-קרב מתופפים (בהשתתפות טראוויס בארקר, דני קארי, צ'אד סמית)
"Symptom of the Universe" (בהשתתפות בטנקורט, מורלו, רודי סארזו)
All Stars של טום מורלו (סופרגרופ B)
"Breaking the Law" (בהשתתפות קארי, בילי קורגן, קיי.
דאונינג, אדם ג'ונס, מורלו, סארזו)
"Snowblind" (בהשתתפות קארי, קורגן, דאונינג, ג'ונס, מורלו, סארזו)
"Flying High Again" (בהשתתפות בטנקורט, סמי הייגר, ורנון ריד, סארזו, סמית, וייקמן)
"Rock Candy" (בהשתתפות בטנקורט, הייגר, מורלו, סארזו, סמית, וייקמן)
"Bark at the Moon" (בהשתתפות בארקר, בטנקורט, Papa V Perpetua, ריד, סארזו, וייקמן)
"Train Kept A-Rollin'" (בהשתתפות בארקר, בטנקורט, מורלו, סארזו, סטיבן טיילר, אנדרו וואט, רוני ווד)
"Walk This Way" (בהשתתפות בטנקורט, מורלו, סארזו, סמית, טיילר, וואט)
"Whole Lotta Love" (בהשתתפות בטנקורט, מורלו, סארזו, סמית, טיילר, וואט)
פרד דרסט (בהשתתפות תללית חרסקי)
אוזי אוסבורן (בהשתתפות טומי קלופטוס, מייק אינז, וייקמן, זק ויילד)
מארק בומונט מ"האינדפנדנט" העניק למופע ציון של חמישה כוכבים מתוך חמישה, והחמיא במיוחד לגרסתו של יאנגלבד לשיר "Changes".
ריס ביוקנן מ"רולינג סטון" העניק גם הוא למופע ציון מושלם; ביוקנן ציין כי הופעתו של יאנגלבד, שהוקדשה לדיוגו ז'וטה, "עצרה את האצטדיון לחלוטין".
מייקל האן מ"הגרדיאן" העניק לאירוע ארבעה כוכבים מתוך חמישה, וציין לטובה את הופעותיהם של בלאק סבאת', גוז'ירה, גאנס אנ' רוזס, מטאליקה ויאנגלבד כנקודות שיא של המופע.
קית' כהן-האריס מ-The Quietus ציין כי מספר תת-ז'אנרים של הבי מטאל לא קיבלו ייצוג במופע, בהם דום מטאל וגריינדקור.
מבקרים אחדים ציינו בצער את הייצוג הנמוך של נשים ברשימת המשתתפים, שכלל רק ארבע מבצעות – תללית חרסקי, ליזי הייל, יויוקה סומה ומרינה ויוטי.
הופעתו של דייוויד דריימן התקבלה בקריאות בוז מהקהל, ייתכן בשל עמדותיו הפוליטיות התומכות בצה"ל.
נוסף לכך, דריימן הדליף את לוח הזמנים של המופע יום לפני האירוע.
ההחלטה לשדר סרטון מחווה של מרילין מנסון ספגה לביקורת חריפה, שכן מנסון ביטל הופעה באולם ברייטון זמן קצר לפני כן בעקבות מחאה ציבורית בשל האשמות על תקיפות מיניות.
כל 45,000 הכרטיסים למופע נמכרו בתוך 16 דקות בלבד, כאשר כ-150,000 אנשים המתינו בתור וירטואלי בתקווה לרכוש כרטיסים.
כ-20% מהכרטיסים נרכשו על ידי מעריצים מחוץ לארץ.
אף אחד מהאמנים שהופיעו לא קיבל תשלום, למעט החזר הוצאות הנסיעה שלהם.
כל האירוע שודר אונליין בשיטת "שלם וצפה", בעיכוב שידור של שעתיים, והגיע לשיא של 5.8 מיליון צופים במקביל.
כמה פאבים שביקשו לקיים אירועי צפייה נאלצו לבטל לאחר שחברת ההפקה Kiswe איימה בתביעה אם לא ירכשו רישיון מסחרי יקר.
פאבים אחרים כן הקרינו את המופע ודיווחו על תפוסה מלאה ואף מחסור בבירה.
האזור משך כ-300,000 תיירים במהלך סוף השבוע של המופע, שכלל גם שני מופעים של ELO ומשחק מבחן קריקט, והכניס לכלכלת מערב מידלנדס כ-20 מיליון ליש"ט.
האירוע גייס כ-140 מיליון ליש"ט לצדקה, סכום שיחולק באופן שווה בין Acorns Children's Hospice, בית החולים לילדים בירמינגהאם ו-Cure Parkinson's.
Back to the Future: Music From the Motion Picture Soundtrack הוא אלבום הפסקול של הסרט "בחזרה לעתיד", שיצא לאור חמישה ימים לאחר בכורת הסרט, ב-8 ביולי 1985.
המלחין והמנצח האמריקאי אלן סילבסטרי שיתף לפני כן פעולה עם רוברט זמקיס בהפקת המוזיקה לסרט "בעקבות האוצר הרומנטי".
לטענת ספילברג הוא לא אהב את הפסקול של הסרט "בעקבות האוצר הרומנטי".
זמקיס יעץ לסילבסטרי לגרום לכך שהפסקול לסרט יהיה "אפי" ("epic") על מנת להרשים את ספילברג.
סילבסטרי החל להקליט את הפסקול לסרט שבועיים לפני שהפסקול הוצג לראשונה.
זמקיס החליט גם שהלהקה יואי לואיס והחדשות יפיקו את שיר הנושא לסרט.
השיר הראשון אותו יצרו יואי לואיס והחדשות עבור הסרט נדחה על ידי אולפני יוניברסל.
בעקבות כך הם יצרו את השיר "The Power of Love" (כוחה של האהבה).
אולפני יוניברסל אהבו את השיר אך היו מאוכזבים מכך שהשם "בחזרה לעתיד" לא שולב במילות השיר או בשם השיר.
בסופו של דבר השיר "Back in Time" של יואי לואיס והחדשות שולב בסרט בסצנה בה מרטי מתעורר לאחר שהוא חוזר ל-1985 וכמו גם במהלך הקרדיטים בסוף הסרט.
קטע קצר מהשיר "The Power of Love" מבוצע גם בביצוע אינסטרומנטלי בסצנה בה להקתו של מרטי מקפליי נבחנת בתחרות להקות לקראת נשף בית הספר; את ראש ועדת הבחינה, הפוסלת את הלהקה כיוון שהיא "רועשת מדי", משחק יואי לואיס עצמו בהופעת קמע.
אף על פי שנדמה שפוקס מנגן בגיטרה בסרט, לשם צילומי הסרט נשכרו שירותיו של המוזיקאי פול הנסון אשר לימד את פוקס כיצד לנגן בגיטרה בסרט כך שהדבר ייראה מציאותי, כולל הקטע בו פוקס מנגן בגיטרה כאשר היא מורמת מעל לראשו.
כמו כן, בקטע בסרט בו פוקס מנגן ושר את השיר "Johnny B.
Goode" הוא למעשה העמיד פנים שהוא שר לביצוע של מארק קמפבל.
אלבום הפסקול שיצא לשווקים ב-1985 הכיל רק שתי רצועות של אלן סילבסטרי, וכל יתר השירים בפסקול היו שירים מאת יואי לואיס והחדשות, השיר שבוצע על ידי הלהקה הבדיונית "מרווין ברי והסטארלייטס", ושני שירי פופ שנשמעים בקצרה ברקע בקטעים מסוימים בסרט.
ב-24 בנובמבר 2009 יצא לשווקים מהדורה מורחבת של פסקול הסרט הכוללת שני תקליטורים עם כל הפסקול של הסרט.
אלבום הפסקול המקורי מ-1985 כלל את 10 הרצועות הבאות:
Badmotorfinger הוא אלבומה השלישי של להקת הגראנג' סאונדגארדן שיצא לאור באוקטובר 1991.
המהדורה המוגבלת של האלבום כללה תקליטור נוסף בשם "Satanoscillatemymetallicsonatas" (או SOMMS), שהוא פלינדרום.
השיר "Rusty Cage" חודש על ידי ג'וני קאש באלבומו זוכה פרס גראמי Unchained.
הוידאו קליפ לשיר "Jesus Christ Pose", שהציג צליבה של נערה בגיל העשרה וירקות בצורת צלב, הוחרם על ידי MTV.
הקליפ היווה מחאה נגד שימוש מסחרי בדמותו של ישו וב"תנוחת ישו הנוצרי" (התנוחה בה נצלב ישו).
השיר עצמו נכתב למעשה כפרודיה על סולן להקת ג'יינ'ס אדיקשן, פרי פארל, שהתנהגותו מלאת החשיבות העצמית על הבמה נראתה בעיניו של כריס קורנל כיומרנית.
הלהקה קיבלה איומים רבים ברצח במהלך סיבוב ההופעות הבריטי שלה מפני שאנשים רבים ראו את השיר כאנטי-נוצרי.
האלבום הגיע למקום ה-39 במצעד מכירות האלבומים של בילבורד.
לאחר יציאת האלבום, יצאה הלהקה לסיבוב הופעות ב-1992 בשם "Lollapalooza", ועל מנת לקדם את ההופעות הוציאה מהדורה מוגבלת של האלבום "Badmotorfinger" ב-28 ביוני 1992, שהתקליטור השני בו כלל את המיני-אלבום "Satan Oscillate My Metallic Sonatas" (במקור בכתיב מחובר) או SOMMS, שם האלבום הוא פלינדרום.
המיני אלבום כולל שלושה קאברים, שיר אחד חדש שלא שוחרר מעולם, ובנוסף גרסה בהופעה חיה של השיר "Slaves & Bulldozers".
לקאבר לשירה של בלאק סבאת' "Into the Void", המילים המקוריות הוחלפו במילות מחאה של צ'יף סיאטל (בגרסה שכונתה "Stealth"), המתאימות לסולם השיר.
בטקס הגראמי לשנת 1993, היה מועמד "Into the Void" (Stealth) להופעת המטאל הטובה ביותר לשנה זו.
האלבום שוחרר פעם נוספת ב-2016 על גבי ויניל 12' בצבע סגול, לכבוד ה"Record Store Day" (יום המקביל לבלאק פריידיי ברשתות התקליטים).
Bad Street Brawler (ידוע גם בשם מכות ברחובות) הוא משחק וידאו מסוגת Beat 'em up שיצא לשווקים בשנת 1987 למחשב האישי ולקומודור 64 אשר פותח על ידי חברת Beam Software Pty.
והופץ ברחבי העולם על ידי חברת Mindscape.
גיבור המשחק הוא דיוק דייוויס, בריון בטייטס צהובים אשר נלחם בפושעים הנקלעים בדרכו, בנוסף למגוון רחב של אויבים שונים, כגון גורילות, עיוורים, נשים זקנות ועוברי אורח שונים.
Bad Story, Happy Ending (בעברית: סיפור רע, סוף טוב) הוא אלבום האולפן השלישי של להקת הפופ פאנק הישראלית יוסלס איי.די, אשר הוקלט באולפני Orange Whipe Studios שבמדינת קליפורניה שבארצות הברית.
Bad Story, Happy Ending הוא האלבום הראשון של יוסלס איי.די שיצא בחברת התקליטים האמריקאית Kung Fu Records.
בעצם החבירה לחברת התקליטים הנ"ל עשתה יוסלס איי די קפיצה אדירה לקראת התמקצעות מוזיקלית והכרה בינלאומית, שילכו ויגברו עם חלוף השנים וצאת האלבומים הבאים.
הלהקה עצמה מתייחסת ל - Bad Story, Happy Ending כאלבום שמציג התחלה של הסאונד הנוכחי של הלהקה כיום.
יותם בן חורין- גיטרה בס ושירה
ישי ברגר - גיטרה חשמלית
גיא כרמלי - גיטרה חשמלית ושירה
"Bad Romance" (בעברית: "רומן רע") הוא הסינגל הראשון של זמרת הפופ האמריקאית ליידי גאגא מתוך המיני אלבום השלישי שלה, The Fame Monster.
השיר נכתב והופק על ידי גאגא ורד וואן.
מילולית, השיר מדבר על המשיכה של גאגא לאנשים שאצלם הרומנטיקה מעולם לא עבדה, העדפתה ליחסים בודדים והפרנויה שחוותה בעת סבב ההופעות הראשון שלה.
בעקבות הדלפות השיר, גאגא הציגה את המוצר הסופי במופע של אלכסנדר מקווין בשבוע האופנה בפריז באוקטובר 2009, ובעקבותיו פורסמה עטיפת הסינגל.
מבחינה מוזיקלית השיר מדבר על להיות מאוהב בחבר הטוב ביותר שלך ובו חדורים אלמנטים של טכנו, מוזיקה משנות השמונים והתשעים, ומספר שורות בצרפתית.
רוב מבקרי המוזיקה הכריזו שהשיר הוא השיר הטוב ביותר במיני-אלבום The Fame Monster והוא נכלל ברשימות "הטובים ביותר" במספר כלי תקשורת כגון המגזין רולינג סטון והמגזין הדיגיטלי Pitchfork.
השיר זכה בפרסים רבים בהם שני פרסי הגראמי עבור הקטגוריות, "ביצוע הפופ של זמרת הטוב ביותר", "הקטע הקצר מווידאו קליפ הטוב ביותר".
בארצות הברית, "Bad Romance" הגיע למיקום השני במצעד הבילבורד הוט 100, והשיג תואר יהלום לאחר שמכר מעל 11 מיליון עותקים בארצות הברית בלבד, ומעל ל-14 מיליון ברחבי העולם.
בכך הוא נכנס לרשימת הסינגלים הנמכרים בכל הזמנים.
הקליפ המלווה של "Bad Romance" מציג את גאגא בתוך בית מרחץ לבן סוריאליסטי, שם היא נחטפת על ידי קבוצה של דוגמניות על אשר סיממו אותה ומכרו אותה למאפיה הרוסית עבור עבדות מינית.
הקליפ מסתיים כאשר האיש שקנה את גאגא נשרף בעודו חי על מיטה לבנה.
הקליפ זכה לשבחים רבים ממבקריו, שלא הריעו לו רק על האופי החריג והסימבולי של העלילה, אלא גם על הכיוון האמנותי והדימוי החי.
בשנת 2011, הוכרז כקליפ העשור על ידי המצביעים של בילבורד וקיבל עשר מועמדויות בטקס פרסי ה-VMA של שנת 2010, שבו זכה בשבעה פרסים, כולל "קליפ השנה".
גאגא ביצעה את השיר בתוכניות טלוויזיה רבות כגון, "SNL", ובטקסי פרסים, פרסי המוזיקה האמריקאית, פרסי גראמי, ובכול סבבי ההופעות שלה.
גאגא שיתפה פעולה עם רדוואן בכתיבת "Bad Romance", וחייט לקח על עצמו את ההפקה.
השיר הוקלט באולפני "Record Plant" בלוס אנג'לס וב-"FC Walvisch" אולפני ההקלטה באמסטרדם.
"Bad Romance" יצא כסינגל הראשי מהמיני-אלבום The Fame Monster (2009), שיצא כגרסה מחודשת של לאלבום הבכורה של גאגא משנת 2008, The Fame.
לפני שחרורו הרשמי, גרסת הדגמה של השיר פורסמה באופן לא חוקי באינטרנט, מה שגרם לגאגא להגיב באמצעות טוויטר, "הדלפת הסינגל הבא תגורם לאוזניי לדמם.
המתינו עד שתשמעו את הגרסה האמיתית".
קטע של השיר בוצע בסאטרדיי נייט לייב ב-3 באוקטובר 2009, יחד עם "Poker Face" ו-"LoveGame".
הגרסה הסופית של "Bad Romance" הוקרנה לראשונה במהלך גמר התצוגה של מעצב האופנה אלכסנדר מקווין בשנת 2010 בפריז, ושחרורו של השיר הגיע לאחר מכן ב-19 באוקטובר באותה שנה.
לדברי גאגא, השיר היה אחד המאמצים הראשוניים שלה בין השירים שכתבה בשנת 2009 בזמן שהייתה במהלך סבב ההופעות "The Fame Ball Tour".
השירים שהלחינה באותה תקופה עסקו ב"מפלצות מופשטות שונות" – מטאפורות לפרנואיות שלה – שהתמודדה איתן במהלך הסבב.
אחד המושגים הללו הפך להשראה מאחורי "Bad Romance".
גאגא הסבירה שהיא בדרך כלל חשה בודדה כשהייתה מעורבת במערכת יחסים ושהיא נמשכת לגברים שרומנטיקה לעולם לא מצליחה איתם.
"Bad Romance" בוחן את העדפתה למערכות יחסים כה בודדות ואת הבחירה הגרועה שלה בגברים.
גאגא כתבה את המילים בנורווגיה באוטובוס הסבב שלה.
היא הרחיבה על תהליך הכתיבה בראיון עם המגזין "גרציה","הייתי ברוסיה, אז בגרמניה, וביליתי הרבה זמן במזרח אירופה.
יש את מוזיקת האוס-טכנו הגרמנית המדהימה הזו, אז רציתי להכין תקליט ניסיוני של פופ.
קצת רציתי לעזוב את שנות ה-80, אז הפזמון הוא מנגינה משנות ה-90, וזה מה שהיה ההשראה.
בהחלט היה מעורב וויסקי בכתיבת התקליט.
השיר מדבר על להיות מאוהב בחבר הטוב ביותר שלך".
"Bad Romance" זכה לשבחים רבים על ידי מבקרי המוזיקה.
בביקורת על השיר משנת 2011, מגזין הרולינג סטון הכריז שהוא השיר הטוב ביותר בדיסקוגרפיה של גאגא באומרו כי, "הפרסום שלו ימצה את "מהות הגאגאיזם", ופזמון המקהלה האהוב "ללא הפסקה" והקצב "הפועם", שמשקפים שיר "גרנדי", "משמח" ו"מלנכולי".
כתב המאמר קאופמן, כאשר הריע למעבר הדרסטי של ה"פעמון במהלך הפזמון", הרגיש שהתפיסה המיידית שהייתה ניכרת בסינגלים הקודמים שלה נעדרה ב-"Bad Romance".
קיטי אימפריה מעיתון הגרדיאן טענה כי מקרים דומים לשיר זה במהלך הקריירה של גאגא ביססו אותה כדמות דומה למדונה.
בהתייחס לפופולריות המתעוררת שלו, ג'ון דולן מהרולינג סטון ציין כי "Bad Romance" הופך את שמה של גאגא ל"פזמון טבטוני".
דניאל קרפס, בעל טור מהפרסום הנ"ל, שכתב על ההדלפה הראשונית של השיר, הרגיש שהוא דומה ל-"Poker Face" ולא עומד בקנה אחד עם הסינגלים האחרים שלה.
כריסטופר ג'ון פארלי מהעיתון וול סטריט ג'ורנל שיבח את קליטת ה"ג'ברווקיאנית" של השיר, ואילו מייקל האברד מהאתר MusicOMH סבר שהפזמון של השיר הוא הטוב ביותר של גאגא עד כה.
גוף החדשות פיצ'פורק הציב את "Bad Romance" במקום ה-39 ברשימת מאה השירים המובילים שלו לשנת 2009. אדנה גונדרסן מהעיתון USA Today העירה כי לשיר יש "אופי מועדונים אכזרי".
ועדת הבריאות הציבורית של בוסטון (Boston Public Health Commission) דירגה את "Bad Romance" במקום ה-10 ברשימת "10 השירים המובילים עם מרכיבי יחסים לא בריאים".
ג'ון בליסטין ממגזין "L" כתב על ארגונו של השיר כי "Bad Romance" [נהדר] בסיוט שהוא מנסה ליצור עם התייחסויות של היצ'קוק ושירה קודרת.
אך חסר לכידות עם פסוק במבטא אירופאי מזויף".
ארגוןרשימהמיקוםמקורבילבורד500 שירי הפופ הטובים ביותר בכל הזמנים24
בארצות הברית, "Bad Romance" הופיע לראשונה במקום ה-9 במצעד הבילבורד הוט 100 ב-14 בנובמבר 2009, מה שהפך אותו לשיר עם כניסת הבכורה הגבוהה ביותר של גאגא באותה תקופה במצעד.
הוא מכר כ-143,000 הורדות דיגיטליות בתשלום בשבועו הראשון במדינה.
אחרי שבועיים השיר עבר מהמקום ה-11 ל-2 במצעד שהפך לנקודת שיאו, הוא שמר על המקום במשך 7 שבועות לא רצופים.
השיר נחסם מלהגיע למקום הראשון במצעד על ידי השיר "Empire State of Mind" מאת ג'יי זי עם אלישה קיז ומאוחר יותר על ידי "Tik Tok" מאת קשה.
המעבר למקומו השני הגיע בעקבות רווח דיגיטלי של כ-49%.
השיר הוביל את טבלת השירים הדיגיטליים החמים של בילבורד לאחר שמכר כ-209,000 עותקים דיגיטליים באותו שבוע.
לאחר שאיגוד תעשיית ההקלטות האמריקאי (RIAA) החל לכלול הזרמות מדיה בטבלת חישוב מכירת העותקים שלהם, "Bad Romance" הוסמך לפלטינה בגודל 11× לאחר שמכר 11 מיליון עותקים סך הכל במכירות והזרמות מדיה בארצות הברית.
"Bad Romance" הופיע לראשונה במצעד שירי הפופ במקום ה-38, ולאחר מכן כבש את המצעד והפך לסינגל החמישי ברציפות של גאגא בראש המצעד.
באותו שבוע הוא גם הוביל את מצעד שירי הדאנס של בילבורד.
על פי מערכות הנתונים המשודרות של חברת "MRC Data", הוא קבע את שיא ההשמעות השבועיות הגדולות ביותר בהיסטוריה מזה 17 שנה במצעד שירי הפופ, ורשם כ-10,859 השמעות מ-130 תחנות רדיו שונות שעקבו אחר המצעד.
בעקבות הופעת המחצית של גאגא בסופרבול LI בשנת 2017, השיר נכנס מחדש למצעד הבילבורד הוט 100 למקום ה-50 ולמקום ה-9 במצעד מכירות השירים הדיגיטליים.
במצעד הסינגלים הקנדי, "Bad Romance" הופיע לראשונה במקום ה-58, והגיע למקום הראשון בשבוע שלאחר מכן והפך לשיר השלישי של גאגא במקום הראשון במדינה.
לאחר שהוחלף בשיר "Tik Tok" של קשה במשך שבועיים, "Bad Romance" חזר למקום הראשון במצעד.
איגוד תעשיית ההקלטות הקנדי הכתיר את השיר לתואר פלטינה 7× לאחר שמכר כ-560,000 עותקים.
השיר מכר מעל 9.7 מיליון עותקים ברחבי העולם בשנת 2010, ו-12.2 מיליון בסך הכל, ובכך, מוכתר כאחד השירים הנמכרים ביותר בכל הזמנים.
לאחר שחרורו בבריטניה, "Bad Romance" הופיע לראשונה במקום ה-14 במצעד הסינגלים הבריטי.
בדצמבר 2009 הגיע השיר למקום הראשון עם כ-72,919 עותקים שמכר, והפך אותו לסינגל השלישי של גאגא בבריטניה במקום הראשון.
היא הפכה לזמרת האישה הראשונה בתולדות המצעד הבריטי שהחזיקה ב-3 סינגלים במקום הראשון במצעד בשנה אחת.
בשבוע הראשון של שנת 2010, "Bad Romance" חזר למקום הראשון אחרי שבועיים, והפך אותה לאמנית השנייה של המאה ה-21 שהחזיקה בשני מקומות ראשונים בתקופות שונות במצעד.
השיר קיבל הסמכה של פלטינה כפולה על ידי איגוד תעשיית ההקלטות הבריטי (BPI), עבור מכירת 1.2 מיליון יחידות שקולות.
צאת הסינגל "Applause" באוגוסט 2013 גרמה לגידול במכירות של "Bad Romance" והוא מכר כמיליון עותקים בבריטניה, מה שהפך את גאגא לאחת מתוך ה-17 האמנים היחידים המחזיקים בשיר שנמכר במיליון עותקים במדינה.